Seblang

Ritual Seblang panèka ritual upacara orèng Osing, sè bisah ètemmoè namong è duwâ' dhisa è kecamadhân Glagah è Banyuwangi: Bakungan bân Olehsari. Ritual panèka èlaksana'aghi kaangghuy maberè dhisa bân ajhâuwi musibâ, sopajâ mamastheaghi katentreman bân kaamanan. Ritual panèka akadhi ritual Sintren è Banyumas bân Cirebon, otabâ ritual Sanghyang Dedari è Bhâli.

Tarian Seblang ka’dintoh è duwâ' dhisah tak paḍâ wektonah, è Olehsari èlaksanaaghi saminggu samarèna tellasan Idul Fitri kalabân para penari binè’ sè ghi’ paraèn, manabi e kampong Bakungan è sèddi'nah ka’dinto seminggu samarènah tellasan Idul Adha kalabân panari kodhu bâbinè' se ampon alampa’aghi menopause. Namong, kaduwâ'na jhughân andi' kesamaan, èngghi panèka kaduwâ'na èpanari pèttong arè berturut-turut è dâlem kabadâ'an panari panèka kasosopan (trance) roh leluhur. Para penari èpèlè secara supernatural sareng orèng sè biasana èsebbut Gambuh sareng masyarakat setempat otabâ èkennal jughân sareng pawang, tor biasana para penari kodhu èpèlè dâri katoronan penari seblang sabellunna.

 Sejarana 
Seblang ampon bâdâ è Olehsari molaè taon 1930, namong èkaparcajâ jhâ' Tarian Seblang ka'ḍinto saongghuna aropaaghi tradisi sè cè' lamba'na, ampon ratosan taon, saèngghâna malarat kaangghuy nyarè kadhiponapa asal-usulla. Namong, sèttong teori ngoca' jhâ' Seblang sè partama èkennal panèka Semi, sè jhughân dhâddhi pelopor binè' partama dâri tarian Gandrung (sèdhâ è taon 1973). (Teori ka’dinto ghi ragu amarghâ sabellunna Semi lahèr, Seblang ampon bâdâ tor Gandrung mènangka katoronanna Seblang jhughân ampon bâdâ). Saamponna bârâs dâri panyakè’na, maka nazar embu’na (Mak Midah otabâ Mak Milah) kodu etoro’, Semi akhèrra èpadhâddhiyâghi seblang è dâlem gi’ kana’na sampè’ saamponna dhâddhi anom molaè dhâddhi penari Gandrung.

Tarian Seblang ka'ḍinto èmolaè kalabân upacara sè èbukka' sareng para Gambuh (pawang). Penari ètotop matana bi' bâbinè'an è budina, neggu' nempeh (talam perrèng). Pawang ngasapèn penari kalabân kokossa mennyan sambi macah mantra. Saamponna penari kasosopan (ta’ sadar otab kejiman dâlem istilah lokal), pertunjukan èmolaè kalabân robbuna tampah gellè', maka dh`addhi tandhâ jhâ' partunjukan bhâkal èmulaè. Penari seblang, samangkèn bâḍâ ḍâlem kabâḍâ’ân kejiman, ajhâlân kalabân gerakanna sè monoton, matana meddem, tor noro’ arah pawang bân irama gamelan (gendhing) sè amunyih. Kadhâng jhughân alènglèng è kampong sambi atari. Saamponna atari abek abit’, seblang ngontallaghi salendang sè ègulung ka adâ’na panonton. Penonton sè èkenning salendang kasebbhut kodhu ende' atari sareng seblang. Mon ta’ ende', seblang bhâkal nabeng sampe’ èkenning. Ghi' awal-awal Seblang coma èlampa’aghi mènangka ritual, namong saterrossa bâkto, wisatawan manca sareng lokal ampon areng-sareng nengghu Seblang.

 Sombher